|  |  |
| --- | --- |
| **Iestāde:**Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**Fiksētās summas maksājuma piemērošanas metodika studentu inovāciju pieteikumu īstenošanai Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" ietvaros |
| **Sagatavoja:**Struktūrfondu departaments | **Apstiprināts:**Struktūrfondu departamenta direktores, atbildīgās iestādes vadītājas I. Miķelsones 01.07.2025. rīkojums Nr. 1-2e/25/195 | **Variants:**1 | **Datums:**01.07.2025. | **Lapaspuses:**22 |

Latvijas Republikas

Izglītības un zinātnes ministrija kā

Eiropas Savienības fondu vadībā iesaistītā atbildīgā iestāde

**Fiksētās summas maksājuma piemērošanas metodika studentu inovāciju pieteikumu īstenošanai Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" ietvaros**



Rīgā

2025

**Saturs**

[**I. Vispārīgie jautājumi** 3](#_Toc198133682)

[**II. Normatīvā bāze un pamatojošie informācijas avoti** 4](#_Toc198133683)

[**III. Fiksētās summas maksājuma aprēķina vispārējie principi, pamatojums un apmērs** 5](#_Toc198133684)

[**IV. Fiksētās summas maksājuma rezultatīvie rādītāji, to attiecināšana un maksājumu nosacījumi** 11](#_Toc198133685)

[**1.Pielikums** 13](#_Toc198133686)

[**2. pielikums** 14](#_Toc198133687)

[**3. pielikums** 19](#_Toc198133688)

[**4. pielikums** 21](#_Toc198133689)

[**5. pielikums** 22](#_Toc198133690)

**I. Vispārīgie jautājumi**

1. Metodikas “Fiksētās summas maksājuma piemērošanas metodika studentu inovāciju pieteikumu īstenošanai Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" ietvaros” (turpmāk – metodika) mērķis ir noteikt vispārējos principus individuālā fiksētās summas maksājuma maksimālā sliekšņa aprēķinam, pēc budžeta projekta metodes noteiktā individuālā fiksētās summas maksājuma (turpmāk – individuālais fiksētās summas maksājums) piemērojamos nosacījumus, tai skaitā procesa organizācijas prasības individuālā fiksētās summas maksājuma piešķiršanai un saturiski sasniedzamo rezultātu izvērtēšanai un apstiprināšanai Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" (turpmāk – 1.1.1.7. pasākums) studentu inovāciju pieteikumu īstenošanas izmaksām.
2. Metodika piemērojama 1.1.1.7. pasākuma finansējuma saņēmējam – Latvijas augstskolai[[1]](#footnote-2), kas 1.1.1.7. pasākuma projekta ietvaros nodrošina studentu inovāciju pieteikumu īstenošanu atbilstoši 1.1.1.7. pasākuma Ministra kabineta noteikumos “Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.7. pasākuma "Inovāciju granti studentiem" īstenošanas noteikumi”[[2]](#footnote-3) (turpmāk – 1.1.1.7. pasākuma MK noteikumi) noteiktajai kārtībai.
3. Metodika nosaka **individuālā** **fiksētās summas maksājuma** maksimālo apmēru (turpmāk – fiksētās summas maksājums) un individuālā fiksētās summas maksājuma noteikšanas metodi viena apstiprināta[[3]](#footnote-4) studentu inovāciju pieteikuma īstenošanai studentu inovāciju programmas ietvaros.
4. Studentu inovāciju programmas ietvaros studentu inovāciju pieteikumam var tikt sniegts atbalsts **inovācijas idejas izstrādei un sākotnējai pārbaudei[[4]](#footnote-5) vai inovāciju idejas** **attīstībai uz jau esošas koncepcijas pierādījuma bāzes[[5]](#footnote-6)** (turpmāk – pieteikums)**.**

**II. Normatīvā bāze un pamatojošie informācijas avoti**

1. Fiksētās summas maksājuma aprēķinā izmantoti šādi normatīvie akti un informācijas avoti:
	1. Eiropas Parlamenta un Padomes 2021.gada 24.jūnija regulas (ES) 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Eiropas Parlamenta un Padomes regula 2021/1060)[[6]](#footnote-7) 53. panta 3. punkta a) apakšpunkta i) daļa un b) apakšpunkts;
	2. 1.1.1.7. pasākuma MK noteikumi.
	3. Finanšu ministrijas vadlīnijas Nr. 1.1. „Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021. – 2027.gadam ietvaros”[[7]](#footnote-8).
	4. Finanšu ministrijas vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā”[[8]](#footnote-9).
	5. 2014. – 2020. gada plānošanas perioda darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.3. pasākuma "Inovāciju granti studentiem" metodikas “Vienreizējā maksājuma piemērošanas metodika studentu inovāciju pieteikumu īstenošanai inovācijas idejas izstrādei un sākotnējai pārbaudei darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “Inovāciju granti studentiem” ietvaros”[[9]](#footnote-10) un “Vienreizējā maksājuma piemērošanas metodika studentu inovāciju pieteikumu īstenošanai inovācijas idejas attīstībai uz jau esošas koncepcijas pierādījuma bāzes darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “ Inovāciju granti studentiem” ietvaros”[[10]](#footnote-11) (turpmāk – 1.1.1.3. pasākuma metodikas).

**III. Fiksētās summas maksājuma aprēķina vispārējie principi, pamatojums un apmērs**

1. Fiksētās summas maksājuma aprēķins ir balstīts uz šādiem principiem:
	1. tas ir **iepriekš** **noteikts**: fiksētās summas maksājuma piemērošana ir noteikta 1.1.1.7. pasākuma MK noteikumu 39. punktā;
	2. tas ir **taisnīgs**: fiksētās summas maksājums tiek piemērots vienlīdzīgi visiem finansējuma saņēmējiem un visiem finansējuma saņēmēju 1.1.1.7. pasākuma projekta ietvaros apstiprinātiem pieteikumiem, kuri atbilst metodikas pieteikumu atlases, ieviešanas, uzraudzības un finansēšanas kārtībai un izmaksu izsekojamības noteikumiem;
	3. Tas ir **objektīvs**: fiksētās summas maksājuma aprēķins balstās uz 2014. – 2020. gada plānošanas perioda 1.1.1. specifiskā atbalsta mērķa 1.1.1.3. pasākuma metodikās noteikto studentu inovāciju pieteikuma vienreizējā maksājuma aprēķinu[[11]](#footnote-12), 1.1.1.3. pasākuma metodikās noteiktajām summām piemērojot inflācijas koeficientus[[12]](#footnote-13);
	4. tas ir **pierādāms**: fiksētās summas maksājums tiek noteikts saskaņā ar metodikas 5. punktā minētajiem normatīvajiem aktiem, informācijas avotiem un metodikā noteikto aprēķinu.
2. 1.1.1.7. pasākuma ietvaros ir attiecināmas pieteikumu izmaksas kā individuālais fiksētās summas maksājums metodikas 4. punktā minētā pieteikuma īstenošanai un ievērojot fiksētās summas maksājuma maksimālo apmēru atbilstoši metodikas 4. punktā minētajiem pieteikuma veidiem.
3. Fiksētās summas maksājuma apjoms viena pieteikuma īstenošanai noteikts saskaņā ar Eiropas Parlamenta un padomes regulas Nr. 2021/1060 53. panta 3. punkta a) apakšpunkta i) daļu, kas nosaka, ka, aprēķinot fiksētās summas maksājumu, var piemērot statistikas datus, citu objektīvu informāciju vai eksperta slēdzienu. Metodes pamatā tiek pielietota 1.1.1.3. pasākuma metodikās noteiktās likmes, katrai izmaksu grupai piemērojot attiecīgos inflācijas koeficientus[[13]](#footnote-14). Fiksētās summas maksājuma aprēķins veikts atbilstoši informācijai 1. un 2. tabulā un fiksētās summas maksājuma maksimālais apmērs pieteikuma īstenošanai inovācijas idejas izstrādei un sākotnējai pārbaudei ir 3 506 euro un pieteikuma īstenošanai inovāciju idejas attīstībai uz jau esošas koncepcijas pierādījuma bāzes ir 14 420 euro.
4. Individuālā fiksētās summas maksājuma apjoma noteikšanas metode viena pieteikuma īstenošanai tiek noteikta saskaņā ar Regulas Nr. 2021/1060 53.panta 3.punkta b) apakšpunktu, kas definē, ka fiksētās summas maksājums tiek piemērots katram pieteikumam individuāli, pamatojoties uz izstrādāto budžeta projektu, kas tiek sagatavots katra atsevišķa pieteikuma gadījumā un ko exante izvērtē un apstiprina finansējuma saņēmēja izveidotā inovāciju pieteikumu vērtēšanas komisija[[14]](#footnote-15), un kas nepārsniedz metodikas 8. punktā noteiktā maksimāli pieejamā fiksētās summas maksājuma apmēru atbilstoši pieteikuma veidam. Ja pieteikuma summa pārsniedz 1. vai 2. tabulā norādīto pieteikuma kopsummu, projekta iesniedzējs pārsniegto summu sedz no saviem līdzekļiem.

1. tabula

**Pieteikuma fiksētās summas maksājuma aprēķina pamatojums inovācijas idejas izstrādei un sākotnējai pārbaudei[[15]](#footnote-16)**

|  |  |  |  |
| --- | --- | --- | --- |
| *Nr.p.k.* | *Izmaksu grupa* | *Summa, euro* | *Pamatojums*  |
| 1.1. | Individuālās konsultācijas | 1 309 | 1.1.1.3. pasākuma metodikā noteiktā summa, katrai izmaksu grupai piemērojot inflācijas koeficientus |
| 1.2. | Materiālu un pakalpojumu izmaksas | 2 189 |
| 1.3. | Mobilitātes izmaksas | 8 |
| Kopā, euro: | **3 506** |

2. tabula

**Pieteikuma fiksētās summas maksājuma aprēķina pamatojums inovāciju idejas** **attīstībai uz jau esošas koncepcijas pierādījuma bāzes[[16]](#footnote-17)**

|  |  |  |  |
| --- | --- | --- | --- |
| *Nr.p.k.* | *Izmaksu grupa* | *Summa, euro* | *Pamatojums*  |
| 1.1. | Individuālās konsultācijas | 2 786 | 1.1.1.3. pasākuma metodikā noteiktā summa, katrai izmaksu grupai piemērojot inflācijas koeficientus |
| 1.2. | Materiālu un pakalpojumu izmaksas | 8 718 |
| 1.3. | Mobilitātes izmaksas | 2 916 |
| Kopā, euro: | **14 420** |

1. Individuālais fiksētās summas maksājums, kurš noteikts atbilstoši 9.punktā minētajai metodei, tiek piemērots katram pieteikumam, kas:
	1. atbilst metodikas 4.punktā minētajam pieteikumam;
	2. atbilst 1.1.1.7. pasākuma MK noteikumu 2.10. apakšpunktā minētajai studentu inovāciju pieteikuma definīcijai;
	3. atbilst 1.1.1.7. pasākuma finansējuma saņēmēja izstrādātā pieteikumu atlases nolikuma prasībām, tostarp atbilst vērtēšanas kritērijiem un ir apstiprināts ar ekspertu komisijas lēmumu;
	4. nepārsniedz 8. punktā noteikto finansējuma apjoma ierobežojumu.
2. Pieteikums tiek uzskatīts par īstenotu, ja finansējuma saņēmējs[[17]](#footnote-18) ir apstiprinājis pieteikuma īstenotāja/-u[[18]](#footnote-19) noslēguma atskaiti par atbilstoši finansējuma saņēmēja studentu inovāciju programmas īstenošanas kārtībai īstenotu pieteikumu.
3. Pirms metodikas piemērošanas finansējuma saņēmējs izstrādā studentu inovāciju pieteikumu atlases, īstenošanas, uzraudzības un finansēšanas kārtību, kā arī gala rezultātu izvērtēšanas kārtību, ko kopā ar projekta iesniegumu projektu iesniegumu atlases nolikumā noteiktajā kārtībā iesniedz sadarbības iestādē. Kārtībā paredz tai skaitā (bet ne tikai):
	1. izstrādāt pieteikumu atlases un pieteikumu rezultātu izvērtēšanas kārtību, tai skaitā nosakot ekspertu komisijas sastāvu un tās darba organizāciju, un paredzot, ka:
		1. ekspertu komisijas sastāvā ir iekļauti Latvijas vai ārvalstu eksperti ar atbilstošu zinātnisko un biznesa attīstības kompetenci un pieredzi, tostarp jaunuzņēmumu dibinātāji un citi uzņēmēji, nozaru vai tehnoloģiju eksperti[[19]](#footnote-20);
		2. vērtēšanas procesā iesaistītie eksperti finansējuma saņēmējam iesniedz apliecinājumu par to, ka tie nav saistīti ar pieteikumu iesniedzējiem Regulas (ES) Nr. 2024/2509[[20]](#footnote-21) 61. panta izpratnē un nav piedalījušies vērtētā pieteikuma sagatavošanā (tai skaitā pieteikuma idejas sākotnējā izstrādē), kā arī nepiedalīsies to īstenošanā, kā arī nav tādu apstākļu, kuru dēļ ir pamats uzskatīt, ka eksperti ir ieinteresēti konkrēta pieteikuma apstiprināšanā vai noraidīšanā[[21]](#footnote-22);
		3. ekspertu komisija apstiprina katru pieteikumu (individuālā budžeta projekta apstiprināšanas process attēlots 4.pielikumā), tai skaitā izvērtē katrā pieteikumā definēto plānoto sasniedzamo rezultātu un izmaksu pamatotību - katrai izmaksu pozīcijai izvērtē iesniegtos izmaksu aprēķinus, pamatojošos dokumentus (cenu aptaujas[[22]](#footnote-23), statistikas dati, iepriekšējā pieredze, citas vienkāršotās izmaksas utt.), nepieciešamības gadījumā veic korekcijas iesniegtajā budžeta projektā, un apstiprina individuālā vienreizējā maksājuma budžeta projektu un plānotos sasniedzamos rezultātus;
		4. ekspertu komisija apstiprina katra pieteikuma rezultātu, tai skaitā izvērtējot pieteikuma plānoto rezultātu un sākotnējā budžeta projekta atbilstību sasniegtajiem rezultātiem, kā arī sasniegto rezultātu kvalitāti 1.1.1.7. pasākuma rādītāju kontekstā un to atbilstību metodikā ietvertajiem nosacījumiem;
	2. izstrādāt līguma formu, kas tiek noslēgts starp pieteikuma īstenotāju/-iem un finansējuma saņēmēju par pieteikuma īstenošanu;
	3. izstrādāt kritērijus, kas nosaka atbilstību pieteikumu veidam (inovācijas idejas izstrādei un sākotnējai pārbaudei vai inovāciju idejas attīstībai uz jau esošas koncepcijas pierādījuma bāzes) un atbilstošas prasības;
	4. izstrādāt pieteikuma iesnieguma formu, t.sk. iekļaujot sadaļas, kur jāsniedz informācija par pieteikuma kopsavilkumu, pieteikuma mērķi un darba plānu, tai skaitā darba uzdevumu (*work package*)/ darbību laika grafiku, pieteikuma plānoto budžetu (budžeta projekta aizpildīšanas veidlapai izmantot metodikas 3. pielikumu), klientu mērķa grupu, idejas aktualitātes pamatojumu, tirgus izpēti par esošajiem risinājumiem un pieteikumā piedāvātā risinājuma priekšrocībām, idejas esošo attīstības stadiju, idejas potenciālu, pielietojamām metodēm un tehnoloģijām, plānotajiem starprezultātiem un gala rezultātiem, kā arī informācija par pieteikuma īstenotāju motivāciju, pienākumu aprakstu un projekta ietekmi uz pieteikuma īstenotāju profesionālo izaugsmi;
	5. izstrādāt 9.punktā minētā budžeta projekta izvērtēšanas kārtību. Pieteikuma budžeta projekta veidlapā nepieciešams iekļaut šādas pozīcijas - materiālu un pakalpojumu izmaksas, ekspertu atlīdzības izmaksas, mobilitātes izmaksas, sadalot tās sīkākās apakšpozīcijās. Katram pieteikuma budžeta projektam katra budžeta pozīcija ir jāpamato ar pamatojošo dokumentāciju (piemēram, cenu aptauja, piedāvājumi, oficiālo tīmekļa vietņu cenrāži, vēsturiskie dati);
	6. izstrādāt pieteikumu īstenošanas uzraudzības nosacījumus, t.sk. attiecībā uz pieteikuma izpildes kontroles mehānismu par pieteikumu īstenošanu, dokumentēšanu un rezultātu atbilstību, dubultfinansējuma riska novēršanu[[23]](#footnote-24). Tostarp kārtībā nosaka arī rīcību gadījumā, ja tiek veiktas izmaiņas komandas dalībnieku sastāvā;
	7. izstrādāt nosacījumus pieteikuma rezultātu un noslēguma atskaites apstiprināšanai, paredzot vismaz:
		1. rezultātu publisku prezentēšanu[[24]](#footnote-25);
		2. noslēguma atskaitē ietvertu detalizētu un secīgu idejas attīstības progresa novērtējumu attiecībā pret idejas sākotnējo attīstības stadiju pieteikuma iesniegšanas brīdī, kā arī pret pieteikumā izvirzītajiem starprezultātiem un gala rezultātiem, t.sk. raksturojot sākotnēji plānoto starprezultātu un gala rezultātu sasniegšanas līmeni (procentos);
		3. noslēguma atskaitē ietvertu pieteikumu īstenošanas procesa metodisko fāžu (turpmāk – fāzes) izpildes aprakstu atbilstoši fāžu skaidrojumam metodikas 2.pielikumā;
		4. noslēguma atskaitē ietvertu pieteikuma rezultātu tālākā pielietojuma vai attīstības iespēju raksturojumu;
		5. noslēguma atskaitē ietvertu pieteikuma īstenotāju pašnovērtējumu par pieteikuma īstenošanas procesu un rezultātiem, tai skaitā kodolīgi raksturojot būtiskākos sasniegumus un izaicinājumus pieteikuma īstenošanas laikā, komandas sadarbības raksturojumu un vērtējumu, kā arī ieguvumu raksturojumu no savstarpējās sadarbības un pieteikuma īstenošanas kopumā, sadarbības raksturojumu ar (pieteikuma) studentu darba vadītāju un iesaistītajiem ekspertiem/ mentoriem un studentu inovāciju programmas novērtējumu;
	8. noteikt, ka studentu darbu vadītāju pienākums ir nodrošināt apstiprinātā studentu inovāciju pieteikuma īstenošanā iesaistītā studējošā vai studējošo komandas metodikas 2. pielikumā noteikto metodisko fāžu izpildi. Ja studentu darbu vadīšanai tiek piesaistīts savas jomas profesionālis ārpus augstskolas, ir svarīgi nodrošināt augstskolu pasniedzēju zināšanu pārņemšanu no šādiem studentu darbu vadītājiem, tādējādi stiprinot pašas augstskolas kapacitāti;
	9. prioritāro jomu (tēmas par mākslīgo intelektu, iekšējo un ārējo drošību un izglītības tehnoloģijām) un starpdisciplināro komandu prioritāru apstiprināšanu[[25]](#footnote-26);
	10. procesa aprakstu, kā tiks veikts studējošo prasmju un attieksmes novērtējums pirms un pēc dalības studentu inovāciju programmā (pēc dalībnieku atlases un pēc studentu inovāciju pieteikuma pabeigšanas) un iesaistīto mācībspēku, darba vadītāju, mentoru, komersantu un studējošo atgriezeniskās saites analīze par dalību studentu inovāciju programmā un labās prakses un pieredzes integrēšanu studiju procesā.
4. Sadarbības iestādei ir tiesības veikt finansējuma saņēmēja iekšējās kontroles sistēmas pārbaudes[[26]](#footnote-27) par:
	1. faktisko pieteikumu atlases, ieviešanas, uzraudzības un finansēšanas kārtības piemērošanu;
	2. ekspertu komisijas lēmumu pieņemšanu (apstiprināšanu un noraidīšanu), t.sk., veicot budžeta tāmju izmaksu aprēķinus, pamatojošo dokumentu pārbaudi izlases kārtībā atbilstoši sadarbības iestādē izstrādātajiem risku vadības principiem;
	3. citas pārbaudes atbilstoši normatīvajiem aktiem, kur maksājuma pieprasījumu pārbaužu ietvaros tiek apstiprinātas individuālā fiksētās summas maksājuma izmaksas.
5. Kopējo finansējuma saņēmēja attiecināmo izmaksu apmēru par metodikas 4. punktā minēto pieteikumu īstenošanu 1.1.1.7. pasākuma ietvaros aprēķina, izmantojot šādu formulu:

*I = V1 + V2 + ... + Vn*

*I* – attiecināmo izmaksu apmērs par pieteikumu īstenošanu;

*V1, V2,.. V n* – individuālais fiksētās summas maksājums par viena pieteikuma īstenošanu.

**IV. Fiksētās summas maksājuma rezultatīvie rādītāji, to attiecināšana un maksājumu nosacījumi**

1. Individuālo fiksētās summas maksājuma apmēru, kas nepārsniedz metodikas 8. punktā minēto apmēru, attiecina atbilstoši fiksētās summas maksājuma rezultātus pamatojošiem dokumentiem. Rezultāts ir atbilstoši metodikas 11. punktam īstenots pieteikums.
2. Par rezultāta sasniegšanu liecina finansējuma saņēmēja atbilstoši metodikas 12.7. apakšpunktam apstiprināta[[27]](#footnote-28) pieteikuma īstenotāja/-u noslēguma atskaite par atbilstošu pieteikuma īstenošanu. Par rezultātu pamatojošo dokumentu uzskata finansējuma saņēmēja lēmumu par pieteikuma noslēguma atskaites apstiprināšanu, kas ietver ekspertu komisijas argumentētu lēmumu/ slēdzienu par pieteikuma īstenošanas un sasniegto rezultātu apstiprināšanu tai skaitā atbilstoši metodikas 12.1.4. punktā noteiktajam.
3. Apstiprinot noslēguma atskaites, finansējuma saņēmējs izvērtē pieteikuma īstenošanas un rezultātu atbilstību attiecīgā studentu inovāciju programmas attīstības pasākuma[[28]](#footnote-29) ieviešanas kārtībai un nosacījumiem, tai skaitā atbilstoši MK noteikumu V sadaļai izvērtē *de minimis* atbalsta piešķiršanas nepieciešamību pieteikuma īstenotājam un nepieciešamības gadījumā atbilstoši savai izstrādātajai *de minimis* atbalsta piešķiršanas kārtībai lemj par *de minimis* atbalsta piešķiršanu pieteikuma īstenotājam.
4. Finansējuma saņēmējs sadarbības iestādē iesniedzot maksājuma pieprasījumu par pārskata periodu, iekļauj izmaksas par īstenotajiem un apstiprinātajiem pieteikumiem (maksājuma pieprasījuma apstiprināšanas process attēlots metodikas 5.pielikumā). Attiecināmo izmaksu aprēķināšanai tiek izmantota metodikas 14. punktā minētā formula, pievienojot metodikas 16.punktā minētos rezultātu sasniegšanu pamatojošos dokumentus (lēmumu par studentu inovāciju pieteikuma noslēguma atskaites apstiprināšanu).

**V. Noslēguma jautājumi**

1. Finansējuma saņēmējs nodrošina, ka atbilstoši Eiropas Savienības fondu dokumentu uzglabāšanas prasībām tiks uzglabāti un nepieciešamības gadījumā tiks nodrošināta pieejamība visiem dokumentiem, kas pierāda faktisko pieteikumu atlases, ieviešanas, uzraudzības un finansēšanas kārtības piemērošanas atbilstību, tai skaitā ekspertu komisijas lēmuma pieņemšanu par budžeta projektu un konkrēto projekta darbību īstenošanu un/vai rezultātu sasniegšanu. Pārējie ar pieteikumu īstenošanu saistītie izmaksu pamatojošie dokumenti (piemēram, maksājumu uzdevumi, rēķini u.c.) jāglabā atbilstoši nacionālo normatīvo aktu par grāmatvedības dokumentu uzglabāšanas prasībām.
2. Sadarbības iestāde, Revīzijas iestāde, kā arī citas Eiropas Savienības fondu administrēšanā un uzraudzībā iesaistītās iestādes, izlases veidā var pieprasīt finansējuma saņēmējam iesniegt citus pamatojošos dokumentus, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu.
3. Finansējuma saņēmējs nodrošina dubultā finansējuma neiestāšanos un nepārklāšanos ar citiem valsts un ārvalstu finanšu instrumentiem.
4. Metodiku pēc tās apstiprināšanas sāk piemērot par izmaksām, kas radušās pēc vienošanās par 1.1.1.7. pasākuma projekta īstenošanu noslēgšanas.
5. Apstiprināto metodiku Izglītības un zinātnes ministrija nosūta Eiropas Savienības fondu vadošajai iestādei un sadarbības iestādei un ievieto metodikas aktuālo redakciju tīmekļa vietnē esfondi.lv.
6. Atbildīgā iestāde var veikt metodikas aktualizēšanu ne biežāk kā reizi gadā, ja aktuālākie pieejamie inflācijas koeficienti pārsniedz piecus procentpunktus no metodikas 1. pielikumā izmantotajiem inflācijas koeficientiem. Aktualizētās likmes piemēro ar nākošo studentu inovāciju pieteikumu atlasi.
7. **Pielikums**

**1.1.1.7. pasākuma fiksētās summas maksājuma aprēķins inovācijas idejas izstrādei un sākotnējai pārbaudei**

|  |  |  |  |
| --- | --- | --- | --- |
| Izmaksu grupa | 1.1.1.3. pasākuma metodikā noteiktā summa, euro | Inflācijas koeficients[[29]](#footnote-30) laika periodā05.2020. – 04.2025. | Aprēķinātā summa 1.1.1.7. pasākuma metodikā, euro |
| Individuālās konsultācijas | **976** | 34.1% (patēriņa grupai “13.03 pakalpojumi”) | **1 309** |
| Materiālu izmaksas | **1 613** | 35.7% (patēriņa grupai “13.02 nepārtikas preces”) | **2 189** |
| Mobilitātes izmaksas | **7** | 16.9% (patēriņa grupai “07 transports” apakšgrupai “07.3 pārvadājumu pakalpojumi”) | **8** |
| Kopā, euro: | **2 596** |  | **3 506** |

* + - 1. **pasākuma fiksētās summas maksājuma aprēķins inovāciju idejas** **attīstībai uz jau esošas koncepcijas pierādījuma bāzes**

|  |  |  |  |
| --- | --- | --- | --- |
| Izmaksu grupa | 1.1.1.3. pasākuma metodikā noteiktā summa, euro | Inflācijas koeficients[[30]](#footnote-31) laika periodā 07.2020.-04.2025. | Aprēķinātā summa 1.1.1.7. pasākuma metodikā, euro |
| Individuālās konsultācijas | **2 098** | 32.8% (patēriņa grupai “13.03 pakalpojumi”) | **2 786** |
| Materiālu izmaksas | **6 467** | 34.8% (patēriņa grupai “13.02 nepārtikas preces) | **8 718** |
| Mobilitātes izmaksas | **2 562** | 13.8% (patēriņa grupai “07 transports” apakšgrupai “07.3 pārvadājumu pakalpojumi”) | **2 916** |
| Kopā, euro: | **11 127** |  | **14 420** |

**2. pielikums**

**Minimālās pieteikumu īstenošanas procesa metodiskās fāzes[[31]](#footnote-32),[[32]](#footnote-33),[[33]](#footnote-34)**

1. Īstenojot metodikas 4. punktā minēto pieteikumu (inovāciju vai pētnieciskās idejas izstrāde un sākotnējā pārbaude vai inovāciju vai pētnieciskās idejas attīstība uz jau esošas koncepcijas pierādījuma bāzes), ir jāparedz vismaz šādas īstenošanas procesa metodiskās fāzes[[34]](#footnote-35), kuras studējošais pielieto un apgūst pieteikuma īstenošanas procesā, kā arī noslēguma atskaitei jāpievieno par fāzes izpildi apliecinoša dokumentācija:

**1.1.** **Ja tiek īstenots pieteikums inovāciju vai pētnieciskās idejas izstrādei un sākotnējai pārbaudei:**

1.1.1. Pamatzināšanas par inovāciju vai pētnieciskās idejas izstrādi un sākotnējo pārbaudi, tai skaitā uzņēmējdarbības uzsākšanu vai pētniecības plānošanu, un izmantojamās metodes un rīki *(obligāta).*

Šajā fāzē pieteikuma īstenotāji tai skaitā apgūst:

* idejas koncepcijas vai pētījuma konceptuālā modeļa izstrādes metodes (piemēram, prāta vētras, metode 6-3-5, domu kartes, morfoloģiskā analīze, SVID analīze, melnās kastes metode, sistēmas un procesa analīze, analoģiskās spriešanas metode, Delfi metode u.c.);
* problēmsituāciju identificēšanu, analizēšanu, klientu vajadzību izpēti, problēmas validēšanu un risinājumu definēšanu;
* inovatīvu produktu vai pakalpojumu attīstības metodoloģiskos procesus, piemēram, sistēmiskās inovācijas metodes (*systemic innovations methods*) u.c. metodes, kas demonstrē produkta vai pakalpojuma izstrādes un attīstības soļus;
* inovāciju procesu, biznesa modeļa plānošanas rīkus (piemēram, biznesa modeļa audekls (*Business Model Canvas)* u.c.) vai pētījuma dizaina izstrādi un metožu izvēli (kvantitatīvās, kvalitatīvās, jauktās pētījumu metodes u.c.);
* un citas profesionāli atzītas vai attiecīgajā nozarē vispārpieņemtas darbības metodes inovāciju vai pētnieciskās idejas mērķa sasniegšanai.

**Par fāzes izpildi liecina ieraksts pieteikuma īstenotāja noslēguma atskaitē, norādot informāciju par dalību konkrētos praktiskajos semināros, lekcijās u.c. atbilstošās inovāciju vai pētniecisko mācību aktivitātēs (dalībnieka vārds (ja pieteikumu īsteno komanda), pasākuma nosaukums, datums, norises vieta, pasākuma vadītājs), īss kopsavilkums par galvenajām gūtajām atziņām un secinājumiem katrā no pasākumiem, kā arī pievienota dalību apliecinoša dokumenta kopija (ja attiecināms un iespējams), piemēram, apliecība, izziņa vai tml.**

1.1.2. Tīklošanās un sadarbības veidošana *(obligāta)*

Pieteikuma īstenotāji prezentē savu ideju/koncepciju īsprezentācijas formā, veido grupu diskusijas uzņēmuma izaugsmes trenera (*couch*) vai cita eksperta vadībā un piedalās tīklošanās pasākumos, t.sk. komunicējot ar dažāda līmeņa un dažādu disciplīnu ekspertiem. Tiek veidota vietēja un starptautiskā līmeņa sadarbība ar nozari, komercsektoru, publisko sektoru un akadēmisko sektoru, un veidota padziļinātāka izpratne par pētniecības, inovāciju attīstības un uzņēmējdarbības izaicinājumiem attiecīgajā nozarē. Pieteikuma īstenotāji izmanto dažādus komunikāciju kanālus (diskusijas klātienē, telefona sarunās, elektroniskās sarakstes veidā, biznesa sociālo tīklu (*LinkedIn* u.c.) izmantošana kontaktu veidošanai utt.), lai, piemēram, radītu interesi par sadarbību vai identificētu izveidotās sadarbības nākamās darbības.

**Par fāzes izpildi liecina ieraksts pieteikumu īstenotāja noslēguma atskaitē, norādot informāciju par dalību konkrētos pasākumos (dalībnieka vārds (ja pieteikumu īsteno komanda), pasākuma nosaukums, datums, norises vieta, vadītājs), tai skaitā patstāvīgi prezentējot pieteikuma rezultātus vai starprezultātus, īss kopsavilkums par galvenajām gūtajām atziņām un secinājumiem katrā no pasākumiem, kā arī pievienota dalību apliecinoša dokumenta kopija, piem., saite uz pieteikuma īstenotāja prezentācijas videoierakstu (ja attiecināms un iespējams).**

1.1.3. Koncepcijas vai pētījuma konceptuālā modeļa pierādījums *(obligāta)*

Pieteikuma īstenotāji analizē savu inovāciju vai pētniecisko ideju, izstrādā koncepciju vai pētījuma konceptuālo modeli un pierāda, ka produkts, process, tehnoloģija vai biznesa modelis ir iespējams (*proof of concept*). Piemēram, komanda izstrādā sākotnējo prototipu, sākotnējo biznesa idejas modeli, pārbauda hipotēzi, veic klientu aptauju, piesaista partneri no ražošanas vai akadēmiskā sektora utt.

Prototips ir produkta, pakalpojuma, procesa, modeļa testa versija, kas izstrādāta, lai pārbaudītu tā darbību (t.sk. identificētās problēmas un tās risinājuma aktualitāti) un tālāk mācītos no kļūdām.

**Par fāzes izpildi liecina izstrādāta un publiski prezentēta inovācijas idejas koncepcija vai pētījuma konceptuālais modelis, kā arī detalizēts apraksts pieteikuma īstenotāja noslēguma atskaitē par inovāciju idejas koncepcijas vai pētījuma konceptuālā modeļa izstrādes procesu, galvenajiem rezultātiem un secinājumiem.**

1.1.4. Minimāli dzīvotspējīga produkta vai risinājuma demonstrēšanas modeļa laboratorijas vidē vai vidē ar simulētām saskarnēm ar pastāvošām sistēmām izstrāde *(ieteicama)*

Pieteikuma īstenotāji sāk pilnveidot un attīstīt savu inovāciju vai pētniecisko ideju un pārbauda tās efektivitāti. Tiek izstrādāti viens vai vairāki sākotnējie prototipi vai pilot-testi, rezultātā izveidojot minimāli dzīvotspējīgu produktu (*Minimum Viable Product – MVP)* vai prototipu laboratorijas vidē vai vidē ar simulētām saskarnēm ar pastāvošām sistēmām*.*

MVP ir prototips vai eksperiments, kas pierāda vai apgāž izvirzīto hipotēzi, un tā galvenais mērķis ir nodrošināt darba produktu, kas satur lietotājam nepieciešamās pamatfunkcijas, un kuru var izmantot testiem reālos tirgus apstākļos lietotāju atsauksmju iegūšanai un biznesa potenciāla demonstrēšanai.

**Par fāzes izpildi liecina izstrādāts un publiski prezentēts minimāli dzīvotspējīgs produkts vai modelis, kā arī detalizēts apraksts pieteikuma īstenotāja noslēguma atskaitē par minimāli dzīvotspējīgā produkta vai modeļa izstrādes procesu, galvenajiem rezultātiem un secinājumiem**.

* 1. **Ja tiek īstenots pieteikums inovāciju vai pētnieciskās idejas attīstība uz jau esošas koncepcijas pierādījuma bāzes:**
		1. Zināšanas par specifiskiem pētniecības un/vai inovāciju procesa moduļiem *(obligāta).*

Šajā fāzē pieteikuma īstenotāji tai skaitā veic:

* Problēmsituāciju analizēšanu un risinājumu definēšanu;
* klientu un tirgus analīzi (piemēram, tirgus segmentēšana, mērķtirgus izvēle, gala lietotāja vai investora profila definēšana, intervijas, klienta sasniegšana, darāmā darba (*jobs to be done*) metode klientu darbību novērošanai un analīzei u.c.);
* produktu un konkurences analīzi (piemēram, produkta dzīves cikls, produkta tehniskā specifikācija, piedāvājuma vērtības (*value proposition*) sagatavošana, aprēķins un pārbaudes metodes (fokusa grupa, validācija) u.c.);
* finanšu analīzi (cenu veidošanas metodes, finansējuma piesaiste no klienta, no investoriem u.c.);
* procesu un darbību dokumentēšanu tālākai to izmantošanai zinātnisko publikāciju izstrādei, intelektuālā īpašuma tiesību reģistrēšanai vai citiem ar izstrādņu rezultātu izmantošanu saistītiem mērķiem;
* un citas darbību metodes inovāciju vai pētnieciskās idejas mērķa sasniegšanai.

**Par fāzes izpildi liecina ieraksts pieteikuma īstenotāja noslēguma atskaitē, norādot informāciju par dalību konkrētos praktiskajos semināros, lekcijās u.c. atbilstošās inovāciju vai pētniecisko mācību aktivitātēs (dalībnieka vārds (ja pieteikumu īsteno komanda), pasākuma nosaukums, datums, norises vieta, vadītājs), īss kopsavilkums par galvenajām gūtajām atziņām un secinājumiem katrā no pasākumiem, kā arī** **pievienota dalību apliecinoša dokumenta kopija (ja attiecināms un iespējams), piemēram, apliecība, izziņa vai tml**.

* + 1. Tīklošanās un sadarbības veidošana *(obligāta)*

Pieteikuma īstenotāji prezentē savu ideju/koncepciju īsprezentācijas, veido grupu diskusijas uzņēmuma izaugsmes trenera (*couch*) vai citu ekspertu vadībā un piedalās tīklošanās pasākumos, t.sk. komunicējot ar dažāda līmeņa un dažādu disciplīnu ekspertiem. Tiek veidota vietēja un starptautiskā līmeņa sadarbība ar nozari, komercsektoru, publisko un akadēmisko sektoru, un veidota padziļinātāka izpratne par pētniecības, inovāciju attīstības un uzņēmējdarbības izaicinājumiem attiecīgajā nozarē. Pieteikuma īstenotāji izmanto dažādus komunikāciju kanālus (diskusijas klātienē, telefona sarunās, elektroniskās sarakstes veidā, biznesa sociālo tīklu (*LinkedIn* u.c.) izmantošana kontaktu veidošanai utt.), lai, piemēram, radītu interesi par sadarbību vai identificētu izveidotās sadarbības nākamās darbības.

**Par fāzes izpildi liecina ieraksts pieteikumu īstenotāja noslēguma atskaitē, norādot informāciju par dalību konkrētos pasākumos (dalībnieka vārds (ja pieteikumu īsteno komanda), pasākuma nosaukums, datums, norises vieta, vadītājs, saite uz videoierakstu (ja attiecināms)), tai skaitā patstāvīgi prezentējot pieteikuma rezultātus vai starprezultātus, īss kopsavilkums par galvenajām gūtajām atziņām un secinājumiem katrā no pasākumiem, kā arī pievienota dalību apliecinoša dokumenta kopija, piem., saite uz pieteikuma īstenotāja prezentācijas videoierakstu (ja attiecināms un iespējams).**

* + 1. Minimāli dzīvotspējīga produkta vai risinājuma demonstrēšanas modeļa laboratorijas vidē vai vidē ar simulētām saskarnēm ar pastāvošām sistēmām izstrāde *(obligāta)*

Pieteikuma īstenotāji turpina attīstīt savu inovāciju vai pētniecisko ideju uz jau esošas koncepcijas pierādījuma bāzes. Tiek izstrādāts viens vai vairāki sākotnējie prototipi vai demonstrācijas modeļi, veikti teorētiskie un praktiskie testi (*field tests*), rezultātā izveidojot MVP vai prototipu laboratorijas vidē vai vidē ar simulētām saskarnēm ar pastāvošām sistēmām.

Koncepcijas pierādījumi pamato, ka produkts, process vai biznesa modelis ir iespējams, apstiprina vai apgāž sākotnēji izvirzīto hipotēzi. Piemēram, komandai jau ir izstrādāts prototips, sākotnējais biznesa idejas modelis, ir piesaistīts partneris no ražošanas sektora, ir pārbaudīta hipotēze utt.

Prototips ir produkta, pakalpojuma, procesa, modeļa testa versija, kas izstrādāta, lai pārbaudītu tā darbību, koncepciju vai modeli un tālāk mācītos no kļūdām.

MVP ir prototips vai eksperiments, kas pierāda vai apgāž izvirzīto hipotēzi, un tā galvenais mērķis ir nodrošināt darba produktu, kas satur lietotājam nepieciešamās pamatfunkcijas, un kuru var izmantot testiem reālos tirgus apstākļos lietotāju atsauksmju iegūšanai un biznesa potenciāla demonstrēšanai.

Produkta mērķa grupa produktu ir izmēģinājusi un produkta izstrādātāji ir uzklausījuši visus lietotāju ieteikumus, kā arī produkts dod risinājumu kādai problēmai.

**Par fāzes izpildi liecina izstrādāts un publiski prezentēts minimāli dzīvotspējīgs produkts vai modelis, kā arī detalizēts apraksts pieteikuma īstenotāja noslēguma atskaitē par izstrādātā minimāli dzīvotspējīgā produkta vai modeļa izstrādes procesu un galvenajiem rezultātiem un secinājumiem.**

* + 1. Biznesa modeļa uzlabošana *(ieteicama)*

Pēc viena vai vairāku MVP iterācijām ir izveidots pielāgots biznesa modelis.

**Par fāzes izpildi liecina izstrādāts un publiski prezentēts pielāgots biznesa modelis, kā arī kodolīgs apraksts pieteikuma īstenotāja noslēguma atskaitē par pielāgotā biznesa modeļa izstrādi un galvenajiem secinājumiem.**

1. Īstenojot metodikas 4. punktā minēto pieteikumu, ir jāparedz, ka pieteikuma rezultāts (t.sk. prototips) atspoguļo pieteikuma īstenošanas procesā apgūtās zināšanas, kompetences un prasmes (t.sk. 1.1.1., 1.1.2. vai 1.2.1., 1.2.2. fāzēs apgūstamo), nodrošinot inovatīvu produktu vai pakalpojumu attīstības metodoloģisko procesu izpratni un apguvi.

*Piemērs par rezultāta izstrādi raksturojošām darbībām:*

* *Risināmās problēmas identificēšana un pamatojums. Ir iegūti pierādījumi, kas apliecina problēmas atbilstību mērķa grupai;*
* *Risināmās problēmas mērķa grupas identificēšana. Ir precīzi raksturota mērķa grupa. Vairāku mērķa grupu gadījumā tiek noteikti kopīgie un atšķirīgie faktori;*
* *Problēmas esošais risinājums. Ir iegūti pierādījumi, kā problēma tika risināta līdz šim un ir bijusi komunikācija ar problēmas esošā risinājuma lietotāju/-iem;*
* *Problēmas esošā risinājuma izmaksas. Ir iegūti pierādījumi, kas veido problēmas esošā risināma izmaksu unikālās komponentes;*
* *Problēmas esošā risinājuma pārdošana. Ir iegūti pierādījumi, kāda ir esošā risinājuma piegādes ķēde un katra posma izmaksas;*
* *Problēmas risinājuma regulējošie normatīvie akti. Ir iegūti pierādījumi, kas nosaka problēmas risinājuma realizāciju reglamentējošus nosacījumus;*
* *Problēmas risinājuma mērogošana. Ir iegūti pierādījumi par problēmas risinājuma mērogošanas iespējām, piemēram, izvērtējot vismaz divu valstu pieredzi, detalizēti apzinot situāciju.*
* *Problēmas risinājuma neesamības pamatojums. Ir izanalizēta esošā situācija un sniegts pamatojums, kāpēc esošā problēma līdz šim nav atrisināta;*
* *Citas darbības atbilstoši konkrētam pieteikuma veidam un specifikai.*

**3. pielikums**

**Budžeta projekta aizpildīšanas veidlapa**

1.tabula

|  |
| --- |
| **Vispārīga pieteikuma informācija** |
| Pieteikuma numurs: |   |
| Pieteikuma nosaukums: |   |
| Pieteikuma īstenošanas ilgums (mēneši): |   |
| Komandas kontaktinformācija: | Vārds, uzvārds: |   |
| Telefons: |   |
| E-pasts: |   |

2.tabula

|  |
| --- |
| **Budžeta projekts** |
| 1 | 2 | 3 | 4 | 5 | 6 | 7 |
| **Nr.** | **Izmaksu pozīcijas nosaukums** | **Pakalpojuma sniedzējs** (ja zināms) | **Summa (ar PVN)** | **Izmaksu pamatojošs dokuments[[35]](#footnote-36)** | **Izmaksu nepieciešamības pamatojums pieteikuma mērķa sasniegšanai** | **Finansējuma avots[[36]](#footnote-37)** (ES Fondi vai privātais finansējums) |
| 1. | **Materiālu un pakalpojumu izmaksas[[37]](#footnote-38)** |
| 1.1. |   |   |   |  T | *Piemēram: sedz eksperimentam nr.1. nepieciešamo elektronikas elementu iegādes izmaksas* |   |
| 1.2. |   |   |   |   |   |   |
| ... |   |   |   |   |   |   |
| Kopā: |   |  - | ` |   |
| 2. | **Individuālas konsultācijas (ekspertu atlīdzības izmaksas)**[[38]](#footnote-39)  |
| 2.1. | Nozares ekspertu (uzņēmējdarbības, zinātniskā, akadēmiskā personāla) konsultācijas par pieteikuma pētījuma specifiku, konkrēta modeļa vai prototipa izstrādi, testēšanu vai validēšanu  |   |   |   |   |   |
| 2.2. | Juridiskās, finanšu un nodokļu konsultācijas par pieteikuma produkta, pakalpojuma vai modeļa specifiku |   |   |   |   |   |
| 2.3. | Citas konsultācijas par pieteikuma produkta, pakalpojuma vai modeļa specifiku  |   |   |   |   |   |
| Kopā: |   |  - |  - |   |
| 3. | **Mobilitātes izmaksas** |
| 3.1. |   |   |   |   |   |   |
| 3.2. |   |   |   |   |   |   |
| ... |   |   |   |   |   |   |
| Kopā: |   |  - |  - |   |
| **Kopējās pieteikuma izmaksas** **(nepārsniedzot maksimālo summu 14 420 euro)** |   |  - |  - |   |

**4. pielikums**

**Individuālā fiksētās summas maksājuma apstiprināšanas process konkrēti 1.1.1.7. pasākuma ietvaros**

VI saskaņotā metodika ar fiksētās summas maksājuma maksimālo apjomu un apstiprināšanas pieeju



*\* individuālais fiksētās summas maksājums, kas aprēķināts, izmantojot budžeta projekta metodi*

**5. pielikums**

**Maksājuma pieprasījuma apstiprināšanas process**

****

*\*individuālais vienreizējais maksājums, kas aprēķināts, izmantojot budžeta projekta metodi*

1. Saskaņā ar 1.1.1.7. pasākuma MK noteikumu 18. punktu. [↑](#footnote-ref-2)
2. Ministru kabineta 04.02.2025. noteikumi Nr. 82: <https://likumi.lv/ta/id/358419-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju> [↑](#footnote-ref-3)
3. Saskaņā ar 1.1.1.7. pasākuma MK noteikumu 28.punktā noteikto finansējuma saņēmēja izstrādātu kārtību. [↑](#footnote-ref-4)
4. Studentu inovāciju programmas ietvaros notiek pētnieciskās vai inovāciju idejas izstrāde un sākotnējā pārbaude, studējošajiem nodrošinot uzņēmīguma un inovācijas prasmju apguvi, finansējumu idejas attīstībai un idejas attīstībai nepieciešamo testēšanas vidi ar mērķi noteikt pārbaudāmās idejas dzīvotspēju un attīstības potenciālu. Pieteikuma specifiku raksturojošās pazīmes (minimālās pieteikumu īstenošanas procesa metodiskās fāzes) aprakstītas metodikas 2.pielikumā. Pieteikuma īstenošanas rezultātā idejas risinājumam ir identificējams un izmērāms progress, paaugstinot idejas attīstības līmeni attiecībā pret idejas sākotnējo stadiju pieteikuma iesniegšanas brīdī. [↑](#footnote-ref-5)
5. Studentu inovāciju programmas ietvaros notiek pētnieciskās vai inovāciju idejas attīstība uz jau esošas koncepcijas pierādījuma bāzes (piemēram, komandai jau ir izstrādāts prototips, sākotnējais biznesa idejas modelis, ir piesaistīts partneris no ražošanas sektora utt.). Pieteikuma specifiku raksturojošās pazīmes (minimālās pieteikumu īstenošanas procesa metodiskās fāzes) aprakstītas metodikas 2. pielikumā. Pieteikuma īstenošanas rezultātā idejas risinājumam ir identificējams un izmērāms progress, paaugstinot idejas attīstības līmeni attiecībā pret idejas sākotnējo stadiju pieteikuma iesniegšanas brīdī. [↑](#footnote-ref-6)
6. <https://eur-lex.europa.eu/legal-content/LV/TXT/HTML/?uri=CELEX:32021R1060&from=LV> [↑](#footnote-ref-7)
7. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-8)
8. [Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā - ES fondi](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda) [↑](#footnote-ref-9)
9. <https://www.esfondi.lv/normativie-akti-un-dokumenti/2014-2020-planosanas-periods/vienreizeja-maksajuma-piemerosanas-metodika-studentu-inovaciju-pieteikumu-istenosanai> [↑](#footnote-ref-10)
10. <https://www.esfondi.lv/normativie-akti-un-dokumenti/2014-2020-planosanas-periods/inovaciju-granti-studentiem> [↑](#footnote-ref-11)
11. 1.1.1.3. pasākuma metodiku aprēķins tika balstīts uz Eiropas Inovāciju un tehnoloģiju institūta klimata zināšanu un inovāciju kopienas „Climate KIC” pirmsinkubatora programmas „Greenhouse” ietvaros studentu komandu projektu apstiprinātajās gala atskaitēs faktiski veiktajām vidējām izmaksām 2018. gadā un uz straujas biznesa izaugsmes programmas „Accelerator” komandu projektu gala atskaitēs pieejamo informāciju par faktiski veiktajām vidējām izmaksām 2017.-2018. gadā. [↑](#footnote-ref-12)
12. Tika izvērtēta opcija izmantot RTU programmas “Greenhouse” un “Accelerator” pēdējo gadu atskaišu datus, taču, ņemot vērā, ka RTU kopš 2019. gada neīsteno programmu “Greenhouse” un kopš 2020. gada vairs neīsteno programmu “Accelerator”, aktuālās atskaites nav pieejamas. Tāpat, aptaujājot lielākās universitātes (RTU, LU, RSU), nav saņemti priekšlikumi par līdzvērtīgām programmām, kuru datus varētu izmantot aprēķiniem. [↑](#footnote-ref-13)
13. Inflācija tika ņemta vērā kopš 1.1.1.3. pasākuma metodiku apstiprināšanas (2020. gada maijā tika apstiprināta metodika “Vienreizējā maksājuma piemērošanas metodika studentu inovāciju pieteikumu īstenošanai inovācijas idejas izstrādei un sākotnējai pārbaudei darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “ Inovāciju granti studentiem” ietvaros” un 2020. gada jūlijā tika apstiprināta metodika “Vienreizējā maksājuma piemērošanas metodika studentu inovāciju pieteikumu īstenošanai inovācijas idejas attīstībai uz jau esošas koncepcijas pierādījuma bāzes darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.3. pasākuma “ Inovāciju granti studentiem” ietvaros” ietvaros”) līdz 2025. gada aprīlim (aktuālākie pieejamie koeficienti metodikas izstrādes laikā). Izmaksu aprēķinu skatīt metodikas 1. pielikumā. [↑](#footnote-ref-14)
14. Atbilstoši 1.1.1.7. pasākuma MK noteikumu 28.2. apakšpunktam finansējuma saņēmējs izveido studentu inovāciju pieteikumu vērtēšanas komisiju un komisijas sastāvā iekļauj Latvijas vai ārvalstu ekspertus ar atbilstošu zinātnisko un biznesa attīstības kompetenci un pieredzi, tostarp jaunuzņēmumu dibinātājus un citus uzņēmējus, nozaru vai tehnoloģiju ekspertus. Atbilstoši 1.1.1.7. pasākuma MK noteikumu anotācijā noteiktajam, komisija ir lemttiesīga, ja tajā piedalās vismaz viens uzņēmējs vai jaunuzņēmējs. [↑](#footnote-ref-15)
15. Fiksētā summa attiecās tikai uz pieteikuma kopsummu (3 506 euro). Izmaksu grupu summas nav fiksētas un tās ir norādītas informatīvi, lai demonstrētu pieteikuma izmaksu kopsummas aprēķinu, ņemot vērā vidējās programmas “Greenhouse” komandu izmaksu pozīciju summas. [↑](#footnote-ref-16)
16. Fiksētā summa attiecās tikai uz pieteikuma kopsummu (14 420 euro). Izmaksu grupu summas nav fiksētas un tās ir norādītas informatīvi, lai demonstrētu pieteikuma izmaksu kopsummas aprēķinu, ņemot vērā vidējās programmas “Accelerator” komandu izmaksu pozīciju summas. [↑](#footnote-ref-17)
17. Finansējuma saņēmējs nodrošina, ka pieteikuma rezultātus izvērtē un apstiprina finansējuma saņēmēja atbilstoši 1.1.1.7. pasākuma MK noteikumu 28.2. apakšpunktam izveidota ekspertu komisija, kas pieteikuma rezultātus izvērtē atbilstoši finansējuma saņēmēja izstrādātajai kārtībai par pieteikumu īstenošanu. [↑](#footnote-ref-18)
18. Individuāls students vai studentu komanda, kas īsteno pieteikumu. [↑](#footnote-ref-19)
19. Atbilstoši 1.1.1.7. pasākuma MK noteikumu 28.2. apakšpunktam finansējuma saņēmējs izveido studentu inovāciju pieteikumu vērtēšanas komisiju un komisijas sastāvā iekļauj Latvijas vai ārvalstu ekspertus ar atbilstošu zinātnisko un biznesa attīstības kompetenci un pieredzi, tostarp jaunuzņēmumu dibinātājus un citus uzņēmējus, nozaru vai tehnoloģiju ekspertus. Atbilstoši 1.1.1.7. pasākuma MK noteikumu anotācijā noteiktajam, komisija ir lemttiesīga, ja tajā piedalās vismaz viens uzņēmējs vai jaunuzņēmējs. [↑](#footnote-ref-20)
20. Eiropas Parlamenta un Padomes 2024. gada 23. septembra Regulas (ES, Euratom) Nr. 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). Pieejama šeit: [https://eur-lex.europa.eu/legal-content/lv/TXT/?uri=CELEX%3A32024R2509](https://eur-lex.europa.eu/legal-content/lv/TXT/?uri=CELEX%3A32024R2509%20) [↑](#footnote-ref-21)
21. Atbilstoši 1.1.1.7. pasākuma MK noteikumu anotācijā noteiktajam, studentu pieteikumu vērtēšanas komisijā nedrīkst iekļaut tādu komisijas locekli, kurš ir saistīts ar citiem studentu inovāciju pieteikumu īstenošanā iesaistītiem darbiniekiem (algoti studentu darbu vadītāji, konsultāciju sniedzēji, mentori u.c.) vai pieteikumu iesniedzējiem Ideju bankā jeb komisijas loceklis un projektā iesaistītais cits darbinieks nedrīkst pārstāvēt vienu un to pašu institūciju konkrētā studentu inovāciju pieteikumu konkursā, ja iestājas interešu konflikta pazīmes. [↑](#footnote-ref-22)
22. Komisija tai skaitā pārliecinās, ka līdzīgu izmaksu gadījumā starp pieteikumiem nav būtisku atšķirību to vienībās (piemēram, stundas likme līdzīgām/vienādām pozīcijām) un tās atbilst tirgus cenai. [↑](#footnote-ref-23)
23. Attiecībā uz dubultfinansējuma riska novēršanu – finansējuma saņēmējs izstrādā kārtību, kas ļauj pārliecināties, ka viens un tas pats studentu inovāciju pieteikums netiek finansēts citas augstskolas 1.1.1.7.pasākuma projekta ietvaros vai citas programmas projekta vai atbalsta pasākuma ietvaros. [↑](#footnote-ref-24)
24. Rezultātu publiska prezentēšana studentu izstādes, skates, konkursa, publiskas prezentācijas u.tml. pasākumu ietvaros. [↑](#footnote-ref-25)
25. Šīs komandas identificējamas vērtēšanas protokolos, norādot atbilstošo prioritāro jomu un/ vai atbilstību starpdisciplinārajai komandai. Tāpat finansējuma saņēmējs uzkrāj šo informāciju apkopojošā veidā par visām pieteikumu atlasēm. [↑](#footnote-ref-26)
26. CFLA saskaņojums neatbrīvo FS no atbildības par uzņemto līgumsaistību un normatīvo aktu nosacījumu izpildes. [↑](#footnote-ref-27)
27. Finansējuma saņēmējs nodrošina, ka pieteikuma rezultātus izvērtē un apstiprina finansējuma saņēmēja atbilstoši 1.1.1.7. pasākuma MK noteikumu 28.2. apakšpunktam izveidota ekspertu komisija, kas pieteikuma rezultātus izvērtē atbilstoši finansējuma saņēmēja izstrādātajai kārtībai par pieteikumu īstenošanu. [↑](#footnote-ref-28)
28. Studentu inovāciju programmā paredzētais studentu inovācijas kompetenču un uzņēmējspēju attīstības pasākums – studentu inovāciju pieteikumu īstenošana (pasākuma nosaukums var būt citādāks, atbilstoši Studentu inovāciju programmā paredzētajam)**.**  [↑](#footnote-ref-29)
29. Informācijai izmantots Centrālās statistikas pārvaldes inflācijas kalkulators, pieejams: [Inflācijas kalkulators](https://tools.csb.gov.lv/cpi_calculator/lv) [↑](#footnote-ref-30)
30. Informācijai izmantots Centrālās statistikas pārvaldes inflācijas kalkulators, pieejams: [Inflācijas kalkulators](https://tools.csb.gov.lv/cpi_calculator/lv) [↑](#footnote-ref-31)
31. Aulet, B. Disciplined entrepreneurship: 24 steps to a successful startup. John Wiley & Sons. 2013. Pieejams: <https://www.academia.edu/14414170/Disciplined_Entrepreneurship_24_Steps_to_a_Successful_Startup_1> [↑](#footnote-ref-32)
32. LIAA „Inovatīvas darbības pamatelementi. Rokasgrāmatā maziem un vidējiem uzņēmumiem.” Rīga. 2007.gads. Pieejams: http://www.liaa.gov.lv/files/liaa/attachments/31\_inovativas\_darbibas\_pamatelementi.pdf [↑](#footnote-ref-33)
33. Ries, E. Startup lessons learned. Pieejams: http://www.startuplessonslearned.com/2009/08/minimum-viable-product-guide.html [↑](#footnote-ref-34)
34. Fāzes raksturo procesus, kuri ir jāapgūst pieteikuma īstenošanas laikā, nevis uz pieteikumu attiecināmās izmaksas. Fāžu apgūšana var notikt dažādu Studentu inovāciju programmas aktivitāšu ietvaros. [↑](#footnote-ref-35)
35. Projekta budžeta veidlapai ir jāpievieno izmaksu pamatojošā dokumentācija (piemēram, cenu aptauja, piedāvājumi, oficiālo tīmekļa vietņu cenrāži, vēsturiskie dati u.c.). [↑](#footnote-ref-36)
36. Ja pieteikuma budžetā paredzēti līdzekļi ieguldījumu natūrā veidā, tad finansējuma saņēmējam iesniedzot maksājuma pieprasījumu sadarbības iestādē šī vērtība ir jāatskaita no vienreizējā maksājuma summas. [↑](#footnote-ref-37)
37. Ar studentu inovāciju pieteikumu īstenošanu saistītās materiālu un pakalpojumu izmaksas, tostarp laboratoriju, testēšanas aprīkojuma, projektēšanas iekārtu izmantošanas, analīžu veikšanas un materiālu nodrošinājuma izmaksas. [↑](#footnote-ref-38)
38. Tikai gadījumos, ja šādas konsultācijas nav iespējams nodrošināt studentu inovāciju programmas mācību satura ietvaros. [↑](#footnote-ref-39)